钦定古今图书集成/理学汇编/经籍典/第084卷 > 王申子周易辑说 > 《问六易之说》
## 钦定古今图书集成/理学汇编/经籍典/第084卷 > 王申子周易辑说 > 《问六易之说》

或问曰：“古今说《易》者七百馀家，而子独取《河图》《洛书》
为天地之《易》，并伏羲之画、文王之重、周公之爻、孔子
之系、周子之图为六易，所谓七百馀家，与先贤所集
七《易》皆不与焉，敢问何说？”曰：“《易》与诸经不同，乃天地
之文，圣人节节因而成之，有不容但已者。盖自无极
而太极，太极判而一阴一阳相为枢纽，大而天地，微”
而万汇，生生化化所以无穷，皆自然而然。至易至简，
圣人不过因而发明之，以诏万世，初未尝加毫末作
为于其间。而古今诸家之说往往求之太过，各务新
奇，或以性理，或以气候，或以步占，或以老庄，虽切近
如太元，《潜虚》经世，犹各得其一偏，故予不得不摘出，
以见《易》之本旨在此而不在彼也。